# Jack og Nicole Pindstrup Mammen

# Fladbrovej 38

# 8920 Randers nv Randers den 18. maj 2020.

# FORDEBAT vedr. byggeri på Fladbrovej.

# Marken er den eneste ikke bebyggende nedgang for skovens dyr ned til Gudenåen på den side helt ud til Fladbro skov. Udover hører det ingen steder hjemme at tillade en erhvervsbygning med tilhørende 15 p pladser i et parcelhuskvarter, det hører ikke sammen med kvarteret øvrige bebyggelse og skaber en fremmedartethed og er ikke i tråd med Natura 2000. Hertil skal der påregnes yderligere trafik i de i forvejen belastede tidspunkter mellem kl. 7.00 og 8.00 og igen om eftermiddagen. Fladbrovej er i forvejen STÆRKT forværret de senere år grundet stor bebyggelse i Stevnstrup. Udkørslen til Fladbrovej er i forvejen umuligt at komme ud på om morgenen.

# Husene på Fladbrovej er i forvejen ”klemt inde” fra tætbebygget byggeri til højre, vores huse fra år 1947 vil se malplaceret ud lige ved siden af gårdhavehuse og det vil se rodet ud som helhed. Af respekt for de ældre huse og hele området er det vigtigt at finde en harmonisk løsning og det byder byggeriet ikke på. Netop en af grundene til vi har købt Fladbrovej 38, er på grund af markens status som rekreativt område, så vi og vores børn har mulighed for at nyde naturen og se skovens dyr passere på marken samt kompensere for det alt for tætte byggeri op mod vores hus fra den anden side samt støjen fra Fladbrovej og motorvejen.

# Støjniveauet er i forvejen alt for højt fra Fladbrovej og vi som naboer vil opleve endnu højere støj både under et evt. byggeri, støv og øvrige gener fra maskiner mv.

# Støjniveauet bliver endnu højere på Fladbrovej, når der kommer flere biler, som skal til og fra arbejde og en øget trafik til og fra husene hertil en væsentlig øget forurening. Der er planlagt alt for mange huse i henhold til arealets størrelse, visuelt og rent harmonisk vil max. 3-4 større huse være at fortrække. Området vil blive alt for tætpakket samt tætbefolket og er ikke i tråd med Natura 2000.

# Vi er som naboer ekstremt bekymret over planlægningsfasen, det rige dyreliv og signalet man vil sende med at tillade erhverv på marken og ødelægge herlighedsværdien for de øvrige beboere. Naboens hus nede ved Fladbrovej er til salg og man må forvente at salgsprocessen vil blive en langstrakt og årelang proces, da købere ikke vil købe huset, da de vil have udsigt til 15 p pladser og en erhvervsbygning og der hersker ingen tvivl om, at herlighedsværdien på dette hus er stærkt forringet. Ingen købere vil erhverve sig et hus med udsigt til en byggestøj, støv og larm i årevis. Der vil kunne forventes et erstatningskrav, hvis byggeplanerne realiseres. Det alle beboere i Hornbæk elsker er naturen og fjerner man den til fordel for tæt bebyggelse er det ikke længere attraktivt at bo der, det medgav borgerne på Mosevænget også da planerne om at fjerne skoven til fordel for bebyggelse blev stoppet.

# Vi vil som naboer ikke kunne give opbakning til projektet og er stærkt imod at fjerne det rekreative naturrige område til fordel for husbyggeri, Hornbæk er i forvejen ved at blive tætbebygget nu hvor Elro grunden er bebygget og området ud mod Viborgvej ved rundkørslen.

# Man kunne som tiltag måske ajourføre sig med Aage Jensens Fond om de vil erhverve sig marken og sikre at frede dyrelivet og deres naturlige habitat.

# *Fra borger.dk ved trafikstøj:*

*Det mest udbredte støjproblem i boligområder er trafikken på vejene. Der er ingen øvre grænse for, hvor meget trafikken må støje i nærheden af eksisterende boliger. Nybyggede boliger må højst være udsat for et støjniveau på 58 decibel Lden fra vejtrafik og 64 dB Lden fra togtrafik.*

*Byplanlæggere skal holde støjende aktiviteter som fx trafik adskilt fra beboelse, når de laver lokal – og kommunalplaner.*

# Venligst bekræft modtagelsen af denne mail.

# Mvh. Nicole og Jack Pindstrup Mammen